
MUNICIPIUL SUCEAVA

www.primariasv.ro, primsv@primariasv.ro
Tel: 0230-212696, Fax: 0230-520593

HOTĂRÂRE
privind aprobarea contractului pentru acordarea de servicii sociale încheiat între Municipiul Suceava şi Direcţia de Asistenţă Socială din subordinea Consiliului Local Rădăuţi

Consiliul local al municipilui Suceava

Având în vedere expunerea de motive a Primarului Municipiului Suceava înreg. cu nr. 12321/06.04.2012, cererea Direcţiei de Asistenţă Socială din subordinea Consiliului Local Rădăuţi inreg. cu nr.251472/02.04.2012, raportul de specialitate comun  al D.A.S  înregistrat cu nr.12322/06.04.2012, cat si raportul comisiei învăţământ, relaţii externe, sănătate, familiei, cultură, culte şi protecţie socială;


În baza prevederilor art.18, art. 21 alin. 2, art.24 alin.2 si 3, art. 25 alin 1 şi 2 din Legea nr. 17/2000 privind Asistenţa persoanelor vârstnice republicata cu modificările si completările ulterioare ; H.G nr.1021/2000 pentru aprobarea Normelor metodologice privind stabilirea costului mediu lunar de întreţinere in căminele pentru persoanele vârstnice; potrivit prevederilor art. 15, art.33 alin.1 lit.”d” şi art.40 alin.3 lit.”a”, din Legea 292/2011-Legea Asistenţei Sociale; Conform art.12 alin.3 şi art.53¹ din Ordonanţa 68/2003 privind Serviciile Sociale modificată si completată;  art.1 şi art.3 din Hotărârea nr. 539/2005 pentru aprobarea Normelor Metodologice de aplicare a O.U.G. nr. 68/2003 ,H.G.23/2010 privind aprobarea standardelor de cost pentru serviciile sociale anexa 3 şi a Ordinului nr.71/2005 privind aprobarea modelului Contractului pentru acordarea de servicii sociale.


În temeiul prevederilor art. 36 alin. 2, lit. ”e”,alin.7 lit”.a”,  art. 45 alin. 2, lit.”f”, art. 47 si art. 49 din Legea 215/2001 privind Administraţia Publică Locală, republicată, cu modificările si completările ulterioare.
HOTĂRĂŞTE

Art.1. Se aprobă Contractul pentru acordarea de servicii sociale, încheiat între Municipiul Suceava şi Direcţia de Asistenţă Socială din subordinea Consiliului Local Rădăuţi prevăzut in anexă , care face parte integrantă din prezenta hotărâre .

Art.2. Se mandatează Primarul municipilui Suceava să semneze contractul pentru acordarea de servicii sociale.

Art.3. Primarul municipiului Suceava prin Direcţia de Asistenţă Socială şi Direcţia Buget, Contabilitate şi Fiscalitate va aduce la îndeplinire prevederile prezentei hotărâri.

